Senzory
(snímač, prevodník (angl. transducer), detektor)

Senzor je funkčný prvok tvoriaci vstupný blok meracieho reťazca, ktorý je v priamom styku s meraným prostredím.
Citlivá časť senzoru sa niekedy označuje ako čidlo.
Senzor sníma sledovanú fyzikálnu, chemickú alebo biologickú veličinu a transformuje ju na výstupnú veličinu – najčastejšie analógový nebo číslicový elektrický signál.

Typy senzorov podľa meranej veličiny delíme na:
teploty, tlaku, prietoku, optických veličín, mechanických veličín (posunutie, polohy, rýchlosti, zrýchlenia, sily, mechanického napätia  a iné), chemické a biologické senzory, senzory elektrických a magnetických veličín  a pod.

Podľa fyzikálneho princípu: senzory odporové, indukčnostné, indukčné, kapacitné, magnetické, piezoelektrické, pyroelektrické, optické, chemické, biologické, apod.

Podľa styku senzora s meraným prostredím:
bezdotykové, dotykové. 


Podľa použitej technológie:
elektromechanické, mechanické, pneumatické, elektrické, elektronické, elektrochemické, polovodičové, mikroelektromechanické, optoelektronické atď.

Podľa výstupu: 
1. analógový: amplitúda, frekvencia, alebo strieda napätia alebo amplitúda prúdu,
2. číslicový, dvojstavový (napr. polohový alebo teplotný spínač).

Podľa transformácie signálu: aktívne, pasívne.

Aktívny senzor je senzor, ktorý sa pôsobením snímanej veličiny chová ako zdroj energie (napr. termoelektrický článok, fotodióda v aktívnom režimu, indukčný senzor, Wiegandov senzor)
Pasívny senzor potrebuje napájanie.

Meraná veličina sa niekedy niekoľkokrát transformuje: napr. v senzore vlhkosti s číslicovým výstupom dochádza k prevodu vlhkosť – permitivita – kapacita – frekvencia - výstupný kód.




Merací reťazec
Rozhranie
µPC
A/Č
obvody pre spracovanie signálov
merací obvod
 a zosilňovač
senzor
(snímač)



Inteligentný senzor

Inteligentný senzor (Srmart Sensor) je senzor, ktorý obsahuje obvody pre spracovanie, analýzu a unifikáciu signálov v jedinom kompaktnom prevedení s citlivou časťou (čidlom) senzora. Niektoré senzory majú celý merací reťazec integrovaný na jednom čipe, väčšinou je ale z technologických alebo cenových dôvodov citlivá časť senzora oddelená od mikroelektronickej integrovanej časti.
Základnými znakmi inteligentného senzora sú:
obojsmerná komunikácia,
číslicová časť (ADC),
diagnostika,
autokalibrácia,
korekcia chyb (linearizácia, .....),
výstup: 	- číslicový,
- analógový (DAC),
- kombinovaný.

Základné parametre charakterizujú statické a dynamické vlastnosti senzorov (meniace sa v čase). 

Môžeme ich zhrnúť do nasledujúceho prehľadu:
· citlivosť a jej stabilita (multiplikatívne chyby),
· dynamický rozsah (rozsah meraných veličín pre špecifikovanú neistotu merania),
· [bookmark: _GoBack]ofset a jeho stabilita (aditívne chyby),
· linearita,
· hysterézia, reprodukovateľnosť,
· rozlíšiteľnosť (a šumové charakteristiky),
· celková presnosť vyjadrená ako neistota alebo tolerančné pásmo (maximálna chyba),
· dynamické parametre (časová konštanta, šírka pásma, rýchlosť číslicového prenosu),
· odolnosť voči prostrediu (vibrácia, magnetické pole, radiácia,...).


